Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „ Apmācības programmas saturs un apmācības nodrošināšanas kārtība konsultācijas sniegšanā grūtniecei, kura vēlas mākslīgi pārtraukt grūtniecību” (VSS – 397)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Finanšu ministrija, Tieslietu ministrija, Labklājības ministrija, | |
|  | Izglītības un zinātnes ministrija, Latvijas Darba devēju konfederācija | |
|  |
|  |  |  |

|  |  |  |  |
| --- | --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Labklājības ministrija, Tieslietu ministrija, Izglītības un zinātnes ministrija | |
|  |  | | |
|  |  | | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | 4 | 5 |
| **1.** | “**4.** Apliecību par apmācību programmas apgūšanu atbilstoši šo noteikumu [2. pielikumam](https://likumi.lv/ta/id/273895#piel2) izsniedz apmācīttiesīga institūcija.  **5.** Apliecība ir derīga piecus gadus no tās izsniegšanas dienas. Apliecību atkārtoti izsniedz pēc apmācību programmas atkārtotas apgūšanas.” | | **Tieslietu ministrija**  **1.** Seksuālās un reproduktīvās veselības likuma 5. panta piektā daļa noteic, ka grūtniecei, kura vēlas mākslīgi pārtraukt grūtniecību, valsts nodrošina iespēju saņemt konsultāciju pie ģimenes ārsta vai pie cita speciālista (ārsta psihoterapeita, ginekologa vai citas ārstniecības personas), kurš ir apmācīts sniegt šādu konsultāciju. Ministru kabinets nosaka šīs apmācības programmas saturu un apmācības nodrošināšanas kārtību. Līdz ar to projekts ir jāizstrādā atbilstoši Seksuālās un reproduktīvās veselības likuma 5. panta piektajā daļā ietvertajam pilnvarojumam Ministru kabinetam, proti, projektā ir jāparedz attiecīgās apmācības programmas saturs un apmācības nodrošināšanas kārtība, nevis cits regulējums (piemēram, no Seksuālās un reproduktīvās veselības likuma 5. panta piektajā daļā ietvertā pilnvarojuma Ministru kabinetam neizriet projekta 4. un 5. punktā paredzētā regulējuma noteikšana). Ievērojot minēto, lūdzam precizēt projektā paredzēto regulējumu un projekta sākotnējās *(ex-ante)* ietekmes novērtējuma ziņojumā (turpmāk – anotācija) ietverto informāciju. | **Ņemts vērā**  Dzēsts Projekta 4. un 5. punkts.  Precizēts anotācijas II. sadaļas 2. punkts, iekavās norādot speciālistus pie kuriem, atbilstoši Seksuālās un reproduktīvās veselības likuma 5. panta piektajā daļā noteiktajam, grūtniece, kura vēlas mākslīgi pārtraukt grūtniecību, varēs saņemt konsultāciju. | Skatīt Projektu un tā anotāciju. |
| **2.** | “**2.** Apmācību procesu nodrošina Izglītības iestāžu reģistrā reģistrēta izglītības iestāde (turpmāk – apmācīttiesīga institūcija).”  “**3.2.** Apmācību procesu nodrošina Izglītības iestāžu reģistrā reģistrēta izglītības iestāde (turpmāk – apmācīttiesīga institūcija). | | **Tieslietu ministrija**  **2.** Vēršam uzmanību uz to, ka ne no projekta 2. punktā paredzētā regulējuma, ne no anotācijā ietvertās informācijas nav viennozīmīgi skaidrs, vai projekta 2. punktā minēto apmācību procesu varēs nodrošināt jebkura Izglītības iestāžu reģistrā reģistrēta izglītības iestāde. Tāpat ne no projekta 3.2. apakšpunktā paredzētā regulējuma, ne no anotācijā ietvertās informācijas nav skaidrs, kas ir projekta 3.2. apakšpunktā minētais attiecīgajā jomā kompetentais speciālists. Ievērojot minēto, lūdzam izvērtēt projekta 2. punktā un 3.2. apakšpunktā paredzēto regulējumu un nepieciešamības gadījumā precizēt to, kā arī papildināt anotāciju ar atbilstošu skaidrojumu. | **Ņemts vērā** | “2. Apmācības procesu nodrošina izglītības iestādes, kas īsteno medicīniskās izglītības programmas.”  “4.2. attiecīgajā jomā kompetents speciālists (jurists, sociālās jomas speciālists, psihologs) – Programmas 2. daļu.” |
| **3.** | “**6.** Noteikumi stājas spēkā 2019. gada 1. jūnijā.” | | **Tieslietu ministrija**  **3.** Seksuālās un reproduktīvās veselības likuma pārejas noteikumu 2. punkts paredz, ka šā likuma 5. panta piektā daļa stājas spēkā 2019. gada 1. jūlijā. Līdz ar to nepieciešams precizēt projekta 6. punktā paredzēto noteikumu spēkā stāšanās datumu, jo noteikumi nevar stāties spēkā pirms likuma normas, saskaņā ar kuru izdoti noteikumi, spēkā stāšanās. | **Ņemts vērā**  Projekta 6. punkts svītrots. | Skatīt Projektu. |
| **4.** | Skatīt anotācijas I sadaļas 2. punktu un II sadaļas 1. punktu. | | **Tieslietu ministrija**  **4.** Seksuālās un reproduktīvās veselības likuma 5. panta piektā daļa noteic, ka grūtniecei, kura vēlas mākslīgi pārtraukt grūtniecību, valsts nodrošina iespēju saņemt konsultāciju pie ģimenes ārsta vai pie cita speciālista (ārsta psihoterapeita, ginekologa vai citas ārstniecības personas), kurš ir apmācīts sniegt šādu konsultāciju. Savukārt no anotācijas I sadaļas 2. punktā un II sadaļas 1. punktā ietvertās informācijas izriet, ka iepriekš minēto konsultāciju būs tiesīgs sniegt attiecīgi apmācīts ginekologs, dzemdību speciālists, ģimenes ārsts vai vecmāte. Ievērojot minēto, lūdzam izvērtēt anotācijas I sadaļas 2. punktā un II sadaļas 1. punktā ietverto informāciju un attiecīgi precizēt to. | **Ņemts vērā**  Precizēta Projekta anotācijā ietvertā informācija. | Skatīt anotācijas I sadaļas 2. punktu un II sadaļas 1. punktu. |
| **5.** | Skatīt anotācijas I sadaļas 2. punktu | | **Tieslietu ministrija**  5. Anotācijas I sadaļas 2. punktā ir norādīts, ka Izglītības iestāžu reģistrā reģistrētas izglītības iestādes varēs organizēt attiecīgās apmācības par maksu, bet nav skaidrs, no kura normatīvā akta normas izriet šādas Izglītības iestāžu reģistrā reģistrētu izglītības iestāžu tiesības. Ievērojot minēto, lūdzam precizēt anotācijas I sadaļas 2. punktā ietverto informāciju. | **Ņemts vērā**  Precizēts anotācijas I sadaļas 2. punkts | Skatīt anotācijas I sadaļas 2. punktu |
| **6.** |  | | **Tieslietu ministrija**  1. Vēršam uzmanību uz to, ka Seksuālās un reproduktīvās veselības likuma 5. panta piektā daļa noteic, ka grūtniecei, kura vēlas mākslīgi pārtraukt grūtniecību, valsts nodrošina iespēju saņemt konsultāciju pie ģimenes ārsta vai pie cita speciālista (ārsta psihoterapeita, ginekologa vai citas ārstniecības personas), kurš ir apmācīts sniegt šādu konsultāciju. Ministru kabinets nosaka šīs apmācības programmas saturu un apmācības nodrošināšanas kārtību. Līdz ar to projekts ir jāizstrādā atbilstoši Seksuālās un reproduktīvās veselības likuma 5. panta piektajā daļā ietvertajam pilnvarojumam Ministru kabinetam, proti, projektā ir jāparedz attiecīgās apmācības programmas saturs un apmācības nodrošināšanas kārtība. Satversmes tiesa ir atzinusi: ja likumdevēja dotajā pilnvarojumā lietots vārds "kārtība", tas nepārprotami norāda uz Ministru kabineta noteikumu procesuālo raksturu, proti, noteiktas procedūras izstrādāšanu *(skat., piemēram, Satversmes tiesas 2018. gada 18. oktobra sprieduma lietā Nr.*2017-33-03 *14. punktu)*. Ievērojot minēto, lūdzam precizēt projektā paredzēto regulējumu un projekta sākotnējās *(ex-ante)* ietekmes novērtējuma ziņojumā (turpmāk – anotācija) ietverto informāciju | **Ņemts vērā** | Skatīt Projektu un anotācijas I sadaļas 2. punktu. |
| **7.** |  | | **Tieslietu ministrija**  2. Ievērojot, ka šobrīd ir 2019. gada 1. jūlijs, lūdzam svītrot projekta 2. punktu. | **Ņemts vērā** | Svītrots Projekta 2. punkts. |
| **8.** | “**2.** Apmācību procesu nodrošina Izglītības iestāžu reģistrā reģistrēta izglītības iestāde (turpmāk – apmācīttiesīga institūcija).” | | **Labklājības ministrija**  **1.** Lūdzam precizēt noteikumu projektu vai papildināt tā anotāciju, skaidri norādot, ka ārstniecības personas, kuras apgūs šīs apmācības, varēs saņemt ne tikai apliecību, bet arī nepieciešamos kredītpunktus par apgūto tālākizglītības kursu. Parasti ārstniecības personas nav ieinteresētas piedalīties tādos tālākizglītības pasākumos, kuriem nav nozīmes sertifikācijas/ resertifikācijas procesā. Tādejādi, ja apmācību kurss “Grūtniecības mākslīgas pārtraukšanas gaita, riski un alternatīvās izvēles grūtniecei, kura vēlas mākslīgi pārtraukt grūtniecību” netiks iekļauts ārstniecības personu kopējā tālākizglītības sistēmā, visdrīzāk nebūs pietiekami daudz speciālistu, kuri vēlēsies to apgūt. | **Ņemts vērā** | |  | | --- | |  | | Skatīt precizēto anotāciju. | |  | |  | |
| **9.** | |  | | --- | |  | |  | |  | | | **Labklājības ministrija**  **2.** Lūdzam precizēt noteikumu projektu vai papildināt tā anotāciju, skaidri aprakstot konsultāciju nodrošināšanas kārtību. Piemēram, kā grūtnieces varēs uzzināt, kuri speciālisti ir apguvuši šīs apmācības, kāds būs konsultācijas ilgums, vai ārstniecības personām šīs konsultācijas tiks papildus apmaksātas. Konsultācijas ilgumam ir jābūt pietiekamam, lai ārstniecības persona varētu novērtēt pacienta psihoemocionālo stāvokli un motivāciju, sniegt izsmeļošu konsultāciju, ietverot visu nepieciešamo informāciju (saskaņā ar apmācību programmu), kā arī veikt medicīnisko apskati. | **Ņemts vērā** | |  | | --- | |  |   Skatīt anotācijas I sadaļas 2. punktu. |
| **10.** |  | | **Labklājības ministrija**  **3.** Ņemot vērā to, ka atbilstoši Seksuālās un reproduktīvās veselības likuma 25. panta otrajai daļai jebkuram ginekologam (dzemdību speciālistam) vai ģimenes ārstam, izsniedzot norīkojumu uz grūtniecības pārtraukšanu pēc sievietes vēlēšanās, vienlaikus ir pienākums informēt sievieti par grūtniecības pārtraukšanas būtību, iespējamiem medicīniskajiem sarežģījumiem, kā arī par iespēju saglabāt topošajam bērnam dzīvību, uzskatām, ka apmācības ir nepieciešamas arī šai mērķgrupai, nevis tikai tām ārstniecības personām, kuras sniegs Seksuālās un reproduktīvās veselības likuma 5.panta piektajā daļā noteikto konsultāciju. | **Ņemts vērā** | Skatīt anotācijas I sadaļas 2. punktu. |
| **11.** | Skatīt Projekta Pielikuma 1. daļu. | | **Labklājības ministrija**  **4.** Lūdzam precizēt noteikumu projekta 1. pielikuma (turpmāk – apmācību programma) 1. daļu atbilstoši Pasaules Veselības organizācijas (turpmāk – PVO) lietotajai terminoloģijai un nostādnēm. Piemēram, PVO nelieto novecojušo un neprecīzo terminu „kalendārā metode”, bet gan terminu daudzskaitlī „metodes, balstītas uz auglības apzināšanu” (*Fertility- awareness based methods*)[[1]](#footnote-1), jo ir vairākas uz līdzīgiem principiem balstītas metodes. Vienlaikus lūdzam pārskatīt kontracepcijas metožu efektivitātes dalījumu atbilstoši PVO rekomendācijām [[2]](#footnote-2). | **Ņemts vērā** | Skatīt Projekta pielikuma 1. daļu. |
| **12.** |  | | **Labklājības ministrija**  **5.** Lūdzam precizēt apmācību programmu un to papildināt, jo patlaban tajā nav ietvertas vairākas būtiskas tēmas:  **5.1.** Lūdzam papildināt programmu ar sadaļu par komunikāciju ar pacienti: kādai jābūt sarunas gaitai, kā novērtēt klientes psihoemocionālo stāvokli un motivāciju (to ietekmējošos faktorus), kā sniegt nepieciešamo atbalstu un virzīt klientu uz patstāvīgu lēmuma pieņemšanu.  **5.2.** Lūdzam papildināt ar tēmu par gadījumiem, kad grūtniecības pārtraukšanu apmaksā valsts (grūtniecības pārtraukšana medicīnisku indikāciju dēļ vai gadījumā, kad tā iestājusies izvarošanas rezultātā), kā arī par grūtniecības pārtraukšanu pacientei, kura ir jaunāka par 16 gadiem (tai skaitā, nepieciešamība saņemt likumiskā pārstāvja piekrišanu grūtniecības pārtraukšanai un ārsta pienākums ziņot tiesībsargājošām iestādēm, ja grūtniecība iestājusies noziedzīga nodarījuma rezultātā, arī gadījumos, ja gaidāmā bērna tēvs ir pilngadīga persona).  **5.3.** Lūdzam papildināt apmācības ar tēmu par HIV, ārstniecības personu rīcību gadījumos, ja grūtniece ir HIV inficēta, kā arī HIV inficētas grūtnieces tiesībām saņemt valsts apmaksātus dzemdībpalīdzības pakalpojumus. Praksē tiek dzirdēts par gadījumiem, kad HIV inficētas grūtnieces tiek mudinātas pārtraukt grūtniecību, neskatoties uz to, ka mūsdienās ir iespējams novērst HIV vertikālu transmisiju.  **5.4.** Patlaban sadaļā „Sociālās garantijas sievietei un bērnam Latvijā” ir iekļautas tikai tēmas par pabalstiem. Tomēr sarežģītās situācijās vienlīdz svarīgs ir nefinansiālais atbalsts un sociālie pakalpojumi, ko var sniegt pašvaldības sociālais dienests un nevalstiskās organizācijas. Tādēļ apmācību laikā ārstniecības personām būtu daudz nozīmīgāk sniegt informāciju nevis par to, ar ko atšķiras vecāku pabalsts no ģimenes pabalsta, bet gan par kopējo finansiāla un nefinansiāla atbalsta sistēmu valstī. Ņemot vērā minēto, aicinām 4.punktu izteikt kā "Pašvaldību un NVO sniegtie pakalpojumi un palīdzība".  **5.5.** Lūdzam papildināt apmācību programmu ar informāciju par iespējām tiesiskā ceļā noteikt bērna paternitāti un par Uzturlīdzekļu garantiju fonda darbību, jo šis ir vēl viens valsts nodrošinātais atbalsta veids, kas var būt īpaši būtisks mātēm, kas audzina bērnus vienas.  **5.6.** Lūdzam tēmu par iespējām nodot bērnu adopcijai papildināt ar tēmu par iespējām ievietot jaundzimušo glābējsilītē, kā arī par ārpusģimenes aprūpes iespējām (audžuģimene, aizbildnība).  **5.7.** Vēršam uzmanību, ka vardarbības gadījumos cietušajiem palīdzību sniedz ne tikai nevalstiskās organizācijas, bet arī valsts (piemēram, valsts apmaksāta sociālā rehabilitācija no vardarbības cietušajām personām, valsts apmaksāta juridiskā palīdzība no vardarbības ģimenē cietušām personām). Tādēļ aicinām atbilstoši precizēt 2.daļas 4. un 6.punkta formulējumus. Vienlaikus vēršam uzmanību, ka atbilstoši daudziem starptautiskajiem pētījumiem intīmā partnera vardarbība ir viens no nozīmīgākajiem riskiem, kāpēc sieviete izlemj pārtraukt grūtniecību. Turklāt bieži vien tieši grūtniecība ir tas laika periods, kad partnera vardarbība pret sievieti sākas vai pieaug. Tādējādi ārstniecības personām ir īpaši būtiska loma, lai atpazītu vardarbību ģimenē (cita starpā, obligāti jautājot visām sievietēm, vai viņas cieš no intīmā partnera vardarbības) un sniegt cietušajām nepieciešamo atbalstu un palīdzību[[3]](#footnote-3). Tāpat vēršam uzmanību, ka sievietes varētu būt cietušas ne tikai no intīmā partnera vardarbības, bet arī no cilvēku tirdzniecības. Tādējādi aicinām papildināt apmācību programmu arī ar jautājumu par cilvēktirdzniecību.  **5.8.** Aicinām sākt apmācību programmas 2.daļu ar tēmām par tiesiskajiem aspektiem (7.punkts) un par psihoemocionālajiem aspektiem (8.punkts), tālāk iekļaujot parējās specifiskās tēmas. | **Ņemts vērā**  Precizēts Projekta pielikums. | Skatīt Projekta pielikumu. |
| **13.** |  | | **Labklājības ministrija**  **6.** Vēršam uzmanību, ka lielākā daļa no tēmām, kas iekļautas apmācību programmas 2. daļā, ir stāstāmas ilgāk par 20 minūtēm, jo izpratnes veicināšanai ir nepieciešama ne tikai formāla, informatīva lekcija, bet arī diskusija, gadījumu izskatīšana. Ņemot vērā to, ka konsultantiem būtu jāsniedz plašākas zināšanas, aicinām pārskatīt programmas apjomu, to palielinot. | **Ņemts vērā** | Skatīt projekta pielikumu. |
| **14.** |  | | **Izglītības un zinātnes ministrija**  **1.** Lūdzam lietot izglītības jomu regulējošos normatīvajos aktos noteiktos terminus, piemēram, „izglītības programma”, „izglītības programmas īstenošanas ilgums”, „pedagogs” nevis „apmācību programma”, „apmācību ilgums”, „apmācību programmas apjoms”, „mācību kursa vadītājs”. | **Ņemts vērā** | Precizēts Projekts, tā pielikums un anotācija. |
| **15.** | 2. Apmācību procesu nodrošina Izglītības iestāžu reģistrā reģistrēta izglītības iestāde (turpmāk – apmācīttiesīga institūcija). | | **Izglītības un zinātnes ministrija**  **2.** Aicinām arī izvērtēt termina “apmācīttiesīga institūcija” lietošanas pamatu un nepieciešamību. | **Ņemts vērā** | “2. Apmācības procesu nodrošina izglītības iestādes, kas īsteno medicīniskās izglītības programmas.” |
| **16.** |  | | **Izglītības un zinātnes ministrija**  **3.** Vienlaikus vēršam uzmanību, ka noteikumu projekta anotācijas 1. daļas 2. punktā norādīts, ka izglītības programmas “Grūtniecības mākslīgas pārtraukšanas gaita, riski un alternatīvās izvēles grūtniecei, kura vēlas mākslīgi pārtraukt grūtniecību” (turpmāk – izglītības programma) 1. daļu, kurā ir iekļauti medicīniski jautājumi, atbilstoši šo noteikumu 1. pielikumam, būs tiesīgs pasniegt sertificēts ginekologs dzemdību speciālists vai ģimenes ārsts, savukārt izglītības programmas 2. daļā iekļautās tēmas pasniegs “atbilstošās jomas speciālists”. Līdz ar to secināms, ka noteikumu projekta anotācijā nav norādīts, tieši kādas/-u jomas/-u speciālisti ir nepieciešami 2. daļas īstenošanai.  Ņemot vērā noteikumu projekta izglītības programmas 2. daļā ietvertās tēmas, kuras aptver juridiskus, psiholoģiskus un sociālās apdrošināšanas jautājumus, lūdzam papildināt noteikumu projekta anotācijas I.daļas 2. punkta septīto rindkopu “Savukārt, apmācību programmas 2. daļā iekļautās tēmas pasniegs atbilstošās jomas speciālists” ar precizējumu, norādot nepieciešamās jomas, speciālistu izglītības līmeni un, ja attiecināms, speciālistiem nepieciešamo darba pieredzi gados attiecīgajā jomā. | **Ņemts vērā** | Skatīt anotācijas I sadaļas 2. punktu. |
| Atbildīgā amatpersona | |  | |
|  | | (paraksts) | |

Viktorija Korņenkova

Veselības ministrijas

Veselības aprūpes departamenta

Ārstniecības kvalitātes nodaļas

vecākā referente

tālr. 67876098, fakss 67876072

Viktorija.Kornenkova@vm.gov.lv

1. Sk., piemēram, *Medical eligibility criteria for contraceptive use* <https://apps.who.int/iris/bitstream/handle/10665/181468/9789241549158_eng.pdf;jsessionid=5C6479BD147B4F7C02A2504617D3D1DC?sequence=1> [↑](#footnote-ref-1)
2. Sk., piemēram, *Selected practice recommendations for contraceptive use*

   <https://www.who.int/reproductivehealth/publications/family_planning/SPR-3/en/> [↑](#footnote-ref-2)
3. Sk., piemēram, „Sociālās uin veselības aprūpes pasniedzēji pret vardarbību” <http://www.lm.gov.lv/upload/sociala_aizsardziba/sociala_palidziba_pakalpojumi/hevi_handbook_latvian.pdf> [↑](#footnote-ref-3)